A kifejezés viszont leginkább az 1986-os világbajnokság után lett népszerű, amikor Omar Borrás az uruguayi szövetségi kapitány ezzel a kifejezéssel írta le az E csoportot, amelyben Uruguay, NSZK, Dánia és Skócia szerepelt. Uruguay az 1983-as Copa América győztese, az NSZK az 1982-es vb döntőse volt, a skótok erős csapatnak számítottak, ugyanakkor a világbajnokságokra először kijutó dánokat előzetesen mindenki leírta, viszont a dánok mindhárom mérkőzést megnyerték. A lebonyolítás szerint azonban a csoportokból a legjobb négy harmadik helyezett is továbbjutott, ennek köszönhetően csak Skócia esett ki a tornáról. De az 1970-es 3. csoporthoz hasonlóan ez volt az egyetlen csoport az 1986-os vb-n, amelyben kizárólag európai és dél-amerikai országok szerepeltek.